**„MŪSŲ LIETUVA PER 30 METŲ“**

Projekto Nr. ŠVEN-LEADER-6b-V-13-3-2020

|  |  |
| --- | --- |
| **Projekto vykdytojas** | Švenčionių r. Kaltanėnų ugdymo ir turizmo centras |
| **VPS prioritetas** | „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė / veiklos sritis** | „Kultūros savitumo išsaugojimas, tradicijų tęstinumas“ (LEADER-SAVA-4) / „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2020 m. rugpjūčio 3 d. iki 2021 m. liepos 30 d. |
| **Bendra vietos projekto vertė, Eur** | 10 526,32 Eur su PVM |
| **Paramos suma, Eur** | 10 000,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 95 proc. |

**Projekto tikslas** – skatinti jaunus žmones pažinti savo krašto kultūrą ir dalyvauti veiklose, puoselėjančiose tradicijas.

**Projekto uždaviniai:**

1. Organizuoti tris išvykas į Lietuvos regionus. Išvykų metu susitikti su bendruomenėmis, dalyvauti edukacinėse programose, susipažinti su regiono kultūriniais, istoriniais objektais, amatų centrais, susitikti su tautodailininkais, jaunimo atstovais (organizacijomis), dalyvauti bendruomeniniuose renginiuose, sudaryti sutartis dėl tolimesnio bendradarbiavimo;

2.Ttradicinių Antaninių atlaidų metu Kaltanėnuose organizuoti Sporto šventę Švenčionių rajono bendruomenių komandoms.

**Laukiamas rezultatas**: projekto įgyvendinimo metu bus suorganizuotos trys išvykos į Lietuvos regionus (amatų centrai, tautodailininkai, pažintinės ekskursijos, susitikimai su bendruomenėmis, jaunimo susibūrimai, bendradarbiavimo gairių numatymas) ir Sporto šventė Kaltanėnuose:

a) pažintinė išvyka (50 žmonių) į Dzūkiją - Prienų, Birštono kraštą. Numatoma apsilankyti Birštone, Prienuose (ekskursijos po miestus), Dalyvavimas edukacinėje programoje „Dzūkiškos bandos“;

b) pažintinė išvyka (50 žmonių) į Kupiškio kraštą. Numatoma apsilankyti Kupiškio mieste, susitikti su jaunimo organizacijų atstovais, dalyvauti Kupiškio miesto įžymybių pristatyme – ekskursijoje. Dalyvauti A. Petrausko gryčioje – muziejuje Uoginių kaime duonos kepimo edukacinėje programoje, susipažinti su Kupiškio krašto kultūros, tautodailės paveldu ir tradicijų puoselėjimu. Susitikimas su Adomynės kaimo bendruomene. Aptarti verslo galimybių kaimiškoje vietovėje perspektyvas ir patirtį. Dalyvavimas programoje „Smagu širdžiai, gardu pilvui“.

c) pažintinė išvyka (50 žmonių) į Pamario kraštą. Išvykos metu dalyviai susipažins su Gargždų, Klaipėdos miestais, Pamario kraštui būdingais verslais, bendraus su Gargždų atviro jaunimo centro nariais, Drevernoje dalyvaus edukacinėje programoje „Žuvies kelias“, dalyvaus vakaronėje – susitikime su Drevernos kaimo bendruomene ir tautodailininkais, amatininkais.

2021 m. birželio mėn**.** Antaninių kermošius Kaltanėnuose. Sporto šventė bus organizuojama, įtraukiant Švenčionių rajono kaimų bendruomenių gyventojus. Varžybos bus organizuojamos taip, kad dalyviai susipažintų su Žeimenos aukštupio aplinka ( parenkami kultūriniai ir gamtiniai svarbūs krašto pristatymui, pažinimui objektai) keliaudami dviračiais, baidarėmis, pėsčiomis. Numatomos veiklos: varžybos (bėgimas, baidarės, dviračiai); apdovanojimai; pirtis bei maudynės Žeimenos upėje.